Z A P I S N I K
34. sjednice Vijeća Gradske četvrti Podsljeme,
održane 23. veljače 2024., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
Krešimir Kompesak, Anita Matković, Tihomir Milovac, Pero Semren, Reana Senjković-Svrčić, Damir Pavlek, Snježana Punjek i Ana Večerin Novaković.

NE NAZOČNI ČLANOVI VIJEĆA: Drago Boras, Ivan Laco i Luka Maloča
 
OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                                                  
Predsjedava: Krešimir Kompesak, predsjednik Vijeća.
Predsjednik konstatira da je prisutno 8 članova Vijeća, što znači da Vijeće može pravovaljano odlučivati, te otvara 34. sjednicu Vijeća Gradske četvrti Podsljeme.

Na prijedlog predsjednika Vijeće jednoglasno utvrđuje slijedeći:


DNEVNI RED:

1.  Prijedlog zaključka  o izmjeni i dopuni Plana potreba za aktivnostima, programima i 
     projektima unapređenja kvalitete života građana Gradske četvrti  Podsljeme u 2024.    
     – donošenje zaključka

2.  Pitanja, prijedlozi i obavijesti


Ad 1. Prijedlog zaključka  o izmjeni i dopuni Plana potreba za aktivnostima, programima i projektima unapređenja kvalitete života građana Gradske četvrti  Podsljeme u 2024.
    
Predsjednik Vijeća objašnjava kako smo od Gradskog ureda za mjesnu samoupravu, promet, civilnu zaštitu i sigurnost dobili uputu da određene stavke unutar Plana potreba treba dodatno definirati, odnosno detaljnije specificirati. Također, za potrebe dva malonogometna turnira dovoljno je nabaviti samo jedan prijenosni semafor, koji će onda trajno služiti za potrebe sličnih događanja.

Bez  rasprave, Vijeće jednoglasno donosi Zaključak o izmjeni i dopuni Plana potreba za aktivnostima, programima i projektima unapređenja kvalitete života građana Gradske četvrti  Podsljeme u 2024. Isti se nalazi u privitku ovog zapisnika.

Ad 2.  Pitanja, prijedlozi i obavijesti

Anita Matković napominje kako se oko zelenog otoka na okretištu Mihaljevac konstantno skupljaju hrpe raznog smeća i glomaznog otpada. Smatra kako isti treba ukloniti, odnosno navedeno predložiti Gradskoj četvrti Gornji Grad – Medveščak.
Također moli da se zatraži postavljanje kanti za pseći izmet u zoni ulice Bačunski krč, kod križanja sa ulicom Draškovec i kod odvojka za Črnu vodu.

Tihomir Milovac je mišljenja kako se na još nekim lokacijama po kvartu mogu postaviti dodatne oglasne ploče.


Sjednica je završena u 8:00 sati.

Zapisnik vodio:
Goran Rogić

									Predsjednik 
								  Vijeća Gradske četvrti
									Podsljeme

								     Krešimir Kompesak

Privitak:
- izvješće o glasanju na sjednici

